**ТЕХНИЧКА СПЕЦИФИКАЦИЈА јн бр 405-133/2024-III**

**Процена вредности некретнина, постројења, опреме и капитала са стањем на дан 31.12.2024. године од стране независног проценитеља**

**Опис предмета набавке:**

**Предмет јавне набавке је услуга процене вредности имовине, обавеза и капитала ЈКП „Комуналац“ и ЈП „ Јединство“ Кладово са стањем на дан 31.12.2024. године.**

Извршилац је дужан да изврши процену имовине, обавеза и капитала Наручиоца- Општинска управа Кладово у складу са Међународним рачуноводственим стандардима – МРС (и Међународним стандардима финансијског извештавања - МСФИ) и Међународним стандардима за процену вредности – МСВ.

Проценом је потребно:

* утврдити фер вредност имовине и обавеза појединачно за сваку позицију која чини предмет процене
* утврдити фер вредност и структуру капитала (оснивачки капитал, остали капитал, ревалоризационе резерве, акумулирани добитак/губитак)
* **утврдити вредност капитала код Наручиоца по тржишном методу,**
* сачинити одговарајуће рекапитулације (синтетичке и аналитичке) о утврђеним разликама између процењене и књиговодствене вредности са стањем на дан 31.12.2024. године, појединачно за сваку позицију
* извршити обрачуне у складу са захтевима МСФИ 9
* извршити обрачун признавања средстава и обавеза по основу дугорочног закупа у складу са МСФИ 16
* извршити обрачун резервисања за бенефиције запослених у складу са МРС 19
* преиспитати важећи корисни век трајања предмета процене и у складу са тим предложити евентуалне измене рачуноводствених политика
* израдити предлог за књиговодствено евидентирање ефеката извршене процене у пословним књигама.

Извршилац је дужан да групише и посебно искаже вредност имовине која је у власништву Наручиоца, у складу са прописима који регулишу област имовинско-правних односа у Републици Србији, прописима из области комуналне делатности, као и другим важећим прописима, а нарочито Законом о јавним предузећима („Службени гласник РС“, бр.15/2016 и 88/2019), Законом о јавној својини („Службени гласник РС“, бр.72/2011, 88/2013, 105/2014, 104/2016 – др.закон, 113/2017, 95/2018 и 153/2020), Законом о комуналним делатностима („Службени гласник РС“ бр. 88/2011, 104/2016 и 95/2018), Законом о локалној самоуправи („Службени гласник РС“ бр. 129/2007, 83/2014 – др.закон, 101/2016- др.закон, 47/2018 и 111/2021 – др.закон), Законом о привредним друштвима („Службени лист РС, бр. 36/2011, 99/2011, 83/2014 – др.закон, 5/2015, 44/2018, 95/2018, 91/2019 и 109/2021).

Извршилац је дужан сачини и достави извештај о процени вредности **НПО (некретнине, постројења и опрема**, као и **посебан извештај о процени вредности капитала).**

Извештај о извршеној процени мора бити сачињен тако да садржи све неопходне податке, објашњења и информације неопходне за књижење усвојене процене у пословним књигама Наручиоца.

Извршилац је дужан да извештаје достави у писаном и електронском облику, оверене и потписане у складу са уговореним роковима.

У коначном одређивању вредности имовине и капитала предузећа проценитељ треба да образложи све претпоставке и евентуалне ограничавајуће услове на бази којих је донет закључак о вредности имовине и капитала и они морају бити јасно и прецизно наведени, као и да узме у обзир све резултате до којих је дошао у анализи, као и све предности и недостатке примењених метода процене и вредновања (МСВ).

Процењена вредност треба да резултира реалном вредношћу имовине и капитала предузећа на дан 31.12.2024. године.

**Место извршења:** објекти Наручиоца, ЈП „Јединство“ Кладово, улица: Дунавска бр.15, Кладово и ЈП“Комуналац“Кладово, улица: 22.Септембар бр.18 Б.